IMISLab/GreekWikipedia huggingface dataset:
Ο δάσκαλος (ταινία, 1993)

Ο δάσκαλος (ιαπωνικά: まあだだよ, προφέρεται Μανταντάγιο, "Όχι ακόμα") είναι ιαπωνική κινηματογραφική ταινία του 1993 και αποτελεί την τριακοστή και τελευταία ταινία που γύρισε ο Ακίρα Κουροσάβα, αποτελώντας το κύκνειο άσμα του Ιάπωνα σκηνοθέτη. Η ταίνα προβλήθηκε εκτός συναγωνισμού στο Διεθνές Φεστιβάλ Κινηματογράφου Καννών το 1993 και επιλέχθηκε ως η ιαπωνική υποψηφιότητα για Όσκαρ Καλύτερης Ξενόγλωσσης Ταινίας κατά την 66η τελετή των βραβείων, αλλά η υποψηφιότητα δεν έγινε δεκτή. Η ταινία Ο δάσκαλος συνδυάζει στοιχεία δράματος και κωμωδίας και έχει χαρακτηριστεί ως "εικαστικό ποίημα και μαζί οξύς διαλογισμός πάνω στην γαλήνη και την χαρά της ζωής".

 Η ιστορία της ταινίας είναι βασισμένη στη ζωή ενός Ιάπωνα πανεπιστημιακού καθηγητή και συγγραφέα, του Χιάκεν Ουσίντα (1889–1971), αφηγούμενη την ιστορία των δύο τελευταίων δεκαετιών της ζωής του. Η ταινία ξεκινά με τον ίδιο να παραιτείται από καθηγητής γερμανικής γλώσσας, κατά την περίοδο ακριβώς πριν από την έναρξη του Β' Παγκοσμίου Πολέμου. Η πλοκή της ταινίας επικεντρώνεται στη σχέση του Ουσίντα με τους πρώην μαθητές του, οι οποίοι τον φροντίζουν μέχρι τα βαθιά του γεράματα. Τατσούο Ματσουμούρα – καθηγητής Χιάκεν Ουσίντα Κιόκι Καγκάουα – σύζυγος του καθηγητή Χισάσι Ιγκάουα – Τακαγιάμα Τζορτζ Τοκόρο – Αμάκι Μασαγιούκι Γιούι – Κιριγιάμα Ακίρα Τεράο – Σαουαμούρα Τακέσι Κουσάκα – δρ Κομπαγιάσι Ασέι Κομπαγιάσι – Καμεγιάμα Χιντετάκα Υιοσιόκα – γιος του Τακαγιάμα Γιοσιτάκα Ζούσι – γείτονας Μιτσούρου Χιράτα – Τάντα Νομπούτο Οκαμότο – Ότα Νόρικο Χόνμα – ηλικιωμένη που κρατά γάτα Ο δάσκαλος κυκλοφόρησε στις κινηματογραφικές αίθουσες της Ιαπωνίας από την εταιρία Toho στις 17 Απριλίου 1993. Η ταινία παρουσιάστηκε σε διάφορα αμερικανικά φεστιβάλ κινηματογράφου από τις 20 Μαρτίου 1998 και έπειτα. Αρχικά, Ο δάσκαλος δεν έκοψε πολλά εισιτήρια στις αίθουσες και κυκλοφόρησε απευθείας στην τηλεόραση από την εταιρεία WinStar Cinema, ενώ μεταδόθηκε για πρώτη φορά από το Turner Classic Movies τον Σεπτέμβριο του 1999. Η ταινία επανακυκλοφόρησε στις αίθουσες την 1η Σεπτεμβρίου 2000.Έχουν κυκλοφορήσει ντιβιντί με αγγλικούς υποτίτλους από τις εταιρείες Winstar and Criterion Collection στις ΗΠΑ, από τη Madman στην Αυστραλία, από τη Yume Pictures στο Ηνωμένο Βασίλειο και από τη Mei Ah στο Χονγκ Κονγκ. Μια έκδοση της ταινίας με τη μορφή Blu-ray αλλά χωρίς αγγλικούς υπότιτλους είναι διαθέσιμη στην Ιαπωνία ως μέρος ενός box set που περιέχει επίσης τις ταινίες Ρασομόν, Ραν και Σιωπηλή μονομαχία. Ο δάσκαλος στην IMDb
Μαρία Αδελαΐδα της Σαβοΐας

H Μαρία Αδελαΐδα (γαλλ. Marie Adelaide, 6 Δεκεμβρίου 1685 - 12 Φεβρουαρίου 1712) από τον Οίκο της Σαβοΐας γεννήθηκε πριγκίπισσα της Σαβοΐας και με τον γάμο της με τον Δελφίνο της Γαλλίας έγινε δούκισσα της Βουργουνδίας.

 Ήταν η πρώτη κόρη του Βίκτωρα Αμεδαίου Β΄ της Σαρδηνίας και της Άννας Μαρίας των Βουρβόνων, κόρης του Φιλίππου Α΄ της Ορλεάνης. Παντρεύτηκε το 1697 τον Λουδοβίκο, Δελφίνο της Γαλλίας, Δούκα της Βουργουνδίας, και είχε τέκνα: Λουδοβίκος (1704-1705), Δούκας της Βρετάνης. Λουδοβίκος (1707-1712), Δούκας της Βρετάνης. Λουδοβίκος ΙΕ΄ (1710-1774), Βασιλιάς της Γαλλίας. Fraser, Antonia (2006). Love and Louis XIV; The Women in the Life of the Sun King. London: Anchor Books. ISBN 0-7538-2293-8. Mitford, Nancy (1966). The Sun King. London: Penguin Publishing. ISBN 0-14-023967-7. Symcox, Geoffrey (1983). Victor Amadeus II: absolutism in the Savoyard State, 1675-1730. University of California Press. ISBN 978-0-520-04974-1. Williams, H. Noel (1909). A Rose of Savoy, Marie Adelaide of Savoy, duchesse de Bourgogne, Mother of Louis XV. New York: Charles Scribner's Sons.
Σβετλάνα Μιχαΐλοβνα Κούντελιχ

Σβετλάνα Μιχαΐλοβνα Κούντελιχ (γεννήθηκε 1987 Μαΐου 7 (7-05-1987) , Πινσκ) - Λευκορωσίδα αθλήτρια στίβου δρομέας μέσων αποστάσεων. Αγωνίζεται στο δρόμο 800 μέτρων, 3000 m, 5000 m, 10.000 m, 2000 μέτρα με εμπόδια, 3000 μέτρα με εμπόδια . Κατέχει τον τίτλο του Master of Sports διεθνούς κατηγορίας της Λευκορωσίας, κάτοχος του ρεκόρ της Λευκορωσίας στο δρόμο των 3000 m.

 Στο Ευρωπαϊκό Πρωτάθλημα 2010 είναι 10η στην κατηγορία δρόμου 10.000 μ. Συμμετείχε στο Ευρωπαϊκό Πρωτάθλημα 2012. Συμμετείχε στους Ολυμπιακούς Αγώνες του 2012 στο αγώνισμα των 3000 μέτρων με εμπόδια, όπου πήρε την 34η θέση και δεν προκρίθηκε στον τελικό . Πρωταθλήτρια στους αγώνες κλειστού στίβου της Λευκορωσίας του 2016 στα 3.000 μέτρα γυναικών με αποτέλεσμα 9:10,40 . Ασημένιο μετάλλιο στο ευρωπαϊκό πρωτάθλημα κλειστού στίβου (Πράγα, 2015) στον αγώνα των 3000 μέτρων. Στους Ολυμπιακούς Αγώνες του 2016 στα 3.000 μέτρα με εμπόδια με χρόνο 9:32,93 πήρε τη 22η θέση. Μέχρι τον Σεπτέμβριο του 2020, εργάστηκε στο Υπουργείο Εκτάκτων Αναγκών ως επιθεωρητής προπονήσεων και αθλητισμού στον τομέα της ιδεολογικής εργασίας και στελέχωσης ως ανώτερος υπολοχαγός . Κατά τη διάρκεια των διαδηλώσεων στη Λευκορωσία στις 18 Αυγούστου 2020, μαζί με άλλους αθλητές της Λευκορωσίας, υπέγραψε μια ανοιχτή επιστολή καταδικάζοντας τη βία στη χώρα και απαιτώντας νέες προεδρικές εκλογές. Κατά συνέπεια απολύθηκε από το Υπουργείο Εκτάκτων Αναγκών και στερήθηκε του μισθού της . Αφαιρέθηκε επίσης από την εθνική ομάδα. Ο σύζυγος και προπονητής της Igar Zhavaranak βρέθηκε επίσης υπό διωγμό από το καθεστώς του Λουκασένκο καθώς η σύμβαση του δεν παρατάθηκε . Ωστόσο, αυτοί συνέχισαν τις προετοιμασίες για τους Ολυμπιακούς Αγώνες του 2020 από μόνοι τους. (Αγγλικά) Ολυμπιακό προφίλ Σβετλάνα Μιχαΐλοβνα Κούντελιχ στο sports-reference.com Σβετλάνα Μιχαΐλοβνα Κούντελιχ στην World Athletics
Κυβέρνηση Αλέξανδρου Μαυροκορδάτου 1833

Η Κυβέρνηση Αλέξανδρου Μαυροκορδάτου, σχηματίστηκε από την Αντιβασιλεία, στις 12 Οκτωβρίου 1833 όταν οι Αντιβασιλείς διόρισαν στην θέση του Σπυρίδωνα Τρικούπη - ο οποίος ανέλαβε την Ελληνική πρεσβεία στην Βασιλική Βρετανική Αυλή - τον μέχρι τότε Υπουργό Εξωτερικών Αλέξανδρο Μαυροκορδάτο.

 Πρόεδρος Υπουργικού Συμβουλίου : Αλέξανδρος ΜαυροκορδάτοςΕπί των Βασιλικού Οίκου και των Εξωτερικών γραμματεύς της Επικράτειας: Αλέξανδρος Μαυροκορδάτοςαντικαταστάθηκε στις 13 Μαΐου 1834 από τον Ιάκωβο Ρίζο ΝερουλόΕπί της Δικαιοσύνης γραμματεύς της Επικράτειας: Κωνσταντίνος Σχινάς Επί των Εσωτερικών γραμματεύς της Επικράτειας: Ιωάννης Κωλέττης Επί των Οικονομικών γραμματεύς της Επικράτειας: Νικόλαος Θεοχάρης Επί των Στρατιωτικών γραμματεύς της Επικράτειας: Κρίστιαν Σμαλτς- αντικαταστάθηκε τον Μάρτιο του 1834 από τον ΛεσσουίροΕπί των Εκκλησιαστικών και της Δημοσίας Εκπαιδεύσεως γραμματεύς της Επικράτειας: Κωνσταντίνος Σχινάς Επί των Ναυτικών γραμματεύς της Επικράτειας: Αλέξανδρος Μαυροκορδάτος Στις 31 Μαΐου 1834, ο Αλέξανδρος Μαυροκορδάτος επειδή δε συμφωνούσε με την πολιτική της Αντιβασιλείας αποχώρησε από την κυβέρνηση και διορίστηκε πρεσβευτής στην Πρωσία και Βαυαρία. Ο Ρίζος Νερουλός ανέλαβε το Υπουργείο Εξωτερικών στη θέση του Μαυροκορδάτου, ενώ η κυβέρνηση έμεινε ακέφαλη μέχρι τις 12 Ιουνίου 1834, οπότε η πρωθυπουργία αναθέτηκε στον Ιωάννη Κωλέττη, ο οποίος σχημάτισε την Κυβέρνηση Ιωάννη Κωλέττη. Αυτήν την περίοδο υλοποιήθηκε η Διοικητική διαίρεση της Ελλάδας (1833) και ιδρύθηκε το «Γραφείο της Δημόσιας Οικονομίας» ως μέρος της Γραμματείας επί των Εσωτερικών (υπουργείο Εσωτερικών) το οποίο συγκέντρωνε στα επόμενα χρόνια στοιχεία για τον πληθυσμό, βιομηχανία-βιοτεχνία και γεωργία. Τρύφων Ε. Ευαγγελίδης (1894). Ιστορία του Όθωνος, Βασιλέως της Ελλάδος (1832-1862). έκδοση 2η, Αθήνα: Αριστείδης Γ. Γαλανός. σελ. 56.
Τσαρλς Χόρτον Κούλεϊ

Ο Τσαρλς Χόρτον Κούλεϊ (αγγλικά: Charles Horton Cooley, Ανν Άρμπορ, Μίσιγκαν, 17 Αυγούστου 1864 - 8 Μαϊου 1929) ήταν Αμερικανός κοινωνιολόγος. Ήταν το τέταρτο από τα έξι παιδιά της Μαίρη Ελίζαμπεθ Χόρτον και του δικαστή του Ανωτάτου Δικαστηρίου του Μίσιγκαν Τόμας Μ. Κούλεϊ. Φοίτησε και αργότερα δίδαξε οικονομία και κοινωνιολογία στο Πανεπιστήμιο του Μίσιγκαν. Υπήρξε ιδρυτικό μέλος και όγδοος πρόεδρος της Αμερικανικής Κοινωνιολογικής Ένωσης. Είναι ίσως πιο γνωστός για την έννοιά του εικονικού (κατοπτρικού) εαυτού, δηλαδή της διαδικασίας μέσω της οποίας παίρνουμε με τη φαντασία μας τη θέση των άλλων και βλέπουμε τους εαυτούς μας όπως πιστεύουμε ότι μας βλέπουν εκείνοι.

 Ο Κούλεϊ αποφοίτησε από το Πανεπιστήμιο του Μίσιγκαν το 1887, και συνέχισε με κατάρτιση ενός έτους στον τομέα της μηχανολογίας στην ίδια σχολή. Το 1888 επέστρεψε για μεταπτυχιακό στην πολιτική οικονομία, με δευτερεύον αντικείμενο την κοινωνιολογία. Ξεκίνησε τη διδασκαλία στην οικονομία και κοινωνιολογία στο πανεπιστήμιο το φθινόπωρο του 1892. Το 1894 έλαβε το διδακτορικό του. Η διδακτορική διατριβή του ήταν η θεωρία των μεταφορών στα οικονομικά. Ξεκίνησε την διδασκαλία της κοινωνιολογίας από το ακαδημαϊκό έτος 1894-95. Ο γάμος του Κούλεϊ το 1890 με την Έλσι Τζόουνς, κόρη καθηγητή ιατρικής στο Πανεπιστήμιο του Μίσιγκαν, του έδωσε τη δυνατότητα να επικεντρωθεί πλήρως στο ακαδημαϊκό του έργο. Το ζευγάρι απέκτησε τρία παιδιά, ένα αγόρι και δύο κορίτσια, και έζησε ήσυχα σε ένα σπίτι κοντά στην πανεπιστημιούπολη. Τα παιδιά του Κούλεϊ ήταν ως ένα είδος "εσωτερικού εργαστηρίου" στη μελέτη του για τη γένεση και την ανάπτυξη του εαυτού. Έτσι, ακόμη και όταν δεν ασχολιόταν με την παρατήρηση του εαυτού, αλλά ήθελε να παρατηρεί τους άλλους, δεν χρειαζόταν να εγκαταλείψει τον κύκλο του.
Φεστιβάλ Sunny Hill

Το Φεστιβάλ Sunny Hill είναι διεθνές μουσικό φεστιβάλ που διεξάγεται στην Πρίστινα του Κοσσυφοπεδίου. Διοργανώνεται από την Ντούα Λίπα και τον πατέρα της Ντουκατζίν Λίπα. Η διοργάνωση του 2020 ακυρώθηκε λόγω της πανδημίας του κορονοϊού (COVID-19). Το Φεστιβάλ το 2022 θα διοργανωθεί σε δύο μέρη στην Πρίστινα του Κοσσυφοπεδίου και στα Τίρανα της Αλβανίας, 4-7 Αυγούστου και 26-28 Αυγούστου αντίστοιχα.

 Η πρώτη έκδοση του φεστιβάλ πραγματοποιήθηκε στις 10 έως 12 Αυγούστου 2018 στο Germia Park. Σύμφωνα με τους διοργανωτές, περισσότεροι από 18. 000 άνθρωποι παρακολούθησαν το φεστιβάλ. Ωστόσο, οι New York Times ανέφεραν ότι η χωρητικότητα του χώρου των 15. 000 θέσεων δεν είχε γεμίσει. Το κόστος των εισιτηρίων ήταν 55 δολάρια, το οποίο επικρίθηκε από πολλούς λόγω του υψηλού ποσοστού ανεργίας, ιδίως μεταξύ των νέων. Το φεστιβάλ διοργανώθηκε από την τραγουδίστρια Ντούα Λίπα μαζί με τον πατέρα της για να συγκεντρωθούν χρήματα για το Ίδρυμα Sunny Hill.Η Λίπα ήταν η πρωταγωνίστρια και ο πατέρας της εμφανίστηκε επίσης με το συγκρότημά του, τους ODA και ανήκε σε ένα άλλο line-up μαζί με πολλούς καλλιτέχνες από το Κοσσυφοπέδιο και την Αλβανία, μεταξύ άλλων τους Action Bronson και Martin Garrix. Ο Action Bronson, ο οποίος είναι υποστηρικτής της νομιμοποίησης της κάνναβης, συνελήφθη από την αστυνομία του Κοσσυφοπεδίου μετά την εμφάνισή του στο φεστιβάλ επειδή κάπνισε κάνναβη στη σκηνή, την οποία μοιράστηκε με το κοινό. Η δεύτερη έκδοση του φεστιβάλ πραγματοποιήθηκε στις 2, 3 και 4 Αυγούστου 2019 στο πάρκο Gërmia στην Πρίστινα. Το φεστιβάλ περιελάμβανε εμφανίσεις διεθνών καλλιτεχνών, όπως οι Κάλβιν Χάρις, Gashi, Klangkarussell και Μάιλι Σάιρους, καθώς και η Ντούα Λίπα. Εκτός από αρκετούς Αλβανούς μουσικούς όπως οι Μπούτα, Ελβάνα Γκιάτα, Ilira, Κέισι Τόλα, Kida, Λέντρι Βούλα, Lyrical Son, MC Kresha, Njomza και Yll Limani που έπαιξαν επίσης. Τον Ιούλιο του 2021, η Ντούα Λίπα ανακοίνωσε ότι η τρίτη έκδοση του Φεστιβάλ Sunny Hill έχει προγραμματιστεί να πραγματοποιηθεί το 2022 στην Πρίστινα στις 4-7 Αυγούστου. Στις 14 Ιουνίου 2022, το Sunny Hill Festival επιβεβαίωσε μέσω ανάρτησης στον επίσημο λογαριασμό του στο Twitter ότι το φεστιβάλ μεταφέρθηκε από την Πρίστινα στα Τίρανα λόγω καθυστερήσεων από τις αρχές στην παροχή των απαιτούμενων αδειών για την τοποθεσία. Επίσημος ιστότοπος (στα αγγλικά)
Πρωτάθλημα καλαθοσφαίρισης ανδρών Basket League 2020-2021

Το Πρωτάθλημα καλαθοσφαίρισης ανδρών Basket League 2020-21 ήταν η 81η σεζόν του ελληνικού πρωταθλήματος καλαθοσφαίρισης ανδρών, της κορυφαίας επαγγελματικής κατηγορίας συλλογικής καλαθοσφαίρισης στην Ελλάδα. Η σεζόν ξεκίνησε στις 24 Οκτωβρίου 2020. Πρωταθλητής αναδείχθηκε ο Παναθηναϊκός, για 39η φορά στην ιστορία του, επικρατώντας του πρωτοεμφανιζόμενου σε τελικούς πρωταθλήματος Λαυρίου, με σκορ 3-1 νίκες.

 Υποβιβάστηκαν από τη σεζόν 2019-20 της Basket LeagueΟ Ήφαιστος Λήμνου, το Ρέθυμνο και ο Πανιώνιος αποφάσισαν να μην συμμετάσχουν στην Basket League τη σεζόν 2020-21 λόγω οικονομικών προβλημάτων, αν και δεν υποβιβάστηκαν τη σεζόν 2019-20. Προβιβάστηκαν από τη σεζόν 2019-20 της Α2 ΕθνικήςΟ Χαρίλαος Τρικούπης κέρδισε το πρωτάθλημα της Α2 Εθνικής και έτσι προήχθη στην κορυφαία κατηγορία για πρώτη φορά στην ιστορία του. Η έδρα του Χαρίλαου Τρικούπη είναι το ΔΑΚ Μεσολογγίου αλλά δεν εγκρίθηκε από την ελληνική ομοσπονδία. Έτσι μετακόμισε προσωρινά στην γειτονική πόλη στο Αγρίνιο. Συμμετέχουν οι ομάδες που κατέκτησαν τις θέσεις 1 έως 8. Σούπερ Καπ Ελλάδος 2020 Κύπελλο Ελλάδας 2020-2021 Πρωτάθλημα Α2 εθνικής 2020-2021 Επίσημος ιστότοπος της Basket League Επίσημος ιστότοπος της Ελληνικής Ομοσπονδίας Καλαθοσφαίρισης
Ρομπέρτο Παλασουέλος

Ο Ρομπέρτο Παλασουέλος (Roberto Palazuelos) ισπανική προφορά ΔΦΑ: [roˈβerto palaˈswelos], γεννημένος στις 14 Νοεμβρίου 1967 στο Ακαπούλκο, Γκερρέρο είναι μεξικανός ηθοποιός, μοντέλο και παραγωγός, γνωστός για το έργο του στις τηλενουβέλες. Ο Ρομπέρτο Παλασουέλος είχε το προσωνύμιο «Το Μαύρο Διαμάντι» για σκούρο μαυρισμένο δέρμα και μπλε μάτια του, είναι ο γιος ενός μεξικανού πατέρα και μιας μητέρας γαλλικής καταγωγής. Είναι μόνος γιος με πέντε ετεροθαλή αδέρφια. Ο Παλασουέλος έχει γίνει γνωστός στο Μεξικό από το τέλη δεκαετίας του '80 για το έργο του στις δημοφιλείς τηλενουβέλες όπως Mi segunda madre και Simplemente María. Η ερμηνεία του, όπως ο Ρότζερ στην επιτυχημένη τηλενουβέλα Muchachitas προσανατολισμένη προς τους εφήβους τον ώθησε στη φήμη. Dos mujeres, un camino, Amada enemiga, και Salomé είναι επίσης μεταξύ των καλύτερων γνωστών έργων του. Το 2003, ο Παλασουέλος ήταν μία από τις συμμετέχουσες προσωπικότητες του Big Brother México. Ο Παλασουέλος παίζει συνήθως το κακό τύπο στις μεξικάνικες σαπουνόπερες όπως Mañana Es Para Siempre, Llena de amor, Qué Bonito Amor και Hasta el fin del mundo. Ο Παλασουέλος πήρε απολυτήριο του λυκείου, όταν ήταν 41 ετών Το 2008, ο Παλασουέλος πήγε πίσω στο σχολείο για να προετοιμαστεί για ένα πτυχίο νομικής.

 2014-2015 Hasta el fin del mundo... Mauro Renzi Κακός 2013 Gossip Girl: Acapulco... Santiago de la Vega 'El Capitán' / Jack de la Vega 'El Capitán' 2012-2013 Qué bonito amor... Giuliano Κύριος Κακός 2013 Siete años de matrimonio... Pepe 2010-2011 Llena de amor... Mauricio Fonseca Κακός 2010 Agave sorpresa... Ο Ίδιος 2008-2009 Mañana es para siempre... Camilo Elizalde Rivera Κακός 2006 Mi vida eres tú... Aristeo Borgia 'El Diamante Negro' (Το Μαύρο Διαμάντι) 2006 Duelo de pasiones 2006 La fea más bella... Pedro Barman 2006 Alta infidelidad... Adrián 2005 Apuesta por un amor... Francisco Andrade 2004 Acapulco fest 2004... Παρουσιαστής 2003 Niña... amada mía... Rafael Rincón del Valle 2001 Salomé... Beto 'El Figurín' 2000 Carita de angel... Flavio Romero Medrano 1999 Amor Gitano... Claudio 1997 Amada enemiga... Mauricio 1997 Una luz en la oscuridad 1996 ¡Sálvame!... Ricardo 1996 Para toda la vida... Rolando 1996 La mujer de los dos 1996 Klinik unter Palmen... Enrique Valdez 1995 Crímenes de passion... Alejandro 1995 Pobre niña rica... Gregorio 1994 Juana la Cubana 1993 Two Women, One Road... Raymundo 1993 La Perra de la Frontera 1992 Los verduleros 3 1992 Muerte ciega 1991 Jóvenes perversos... Armando 1991 Muchachitas... Roger Guzmán 1991 Acapulco 1989 El diario íntimo de una cabaretera 1989 Mi segunda madre... David 1989 Simplemente María... Pedro Cuevas 1988 Don't Panic... John Ο Ρομπέρτο Παλασουέλος στο IMDb Βιογραφία του Ρομπέρτο Παλασουέλος στο esmas Αρχειοθετήθηκε 2014-08-26 στο Wayback Machine. Ο Ρομπέρτο Παλασουέλος στο Alma Latina
Αστρονομία υπεριώδους ακτινοβολίας

Η Αστρονομία υπεριώδους ακτινοβολίας είναι η παρατήρηση της ηλεκτρομαγνητικής ακτινοβολίας σε υπεριώδη μήκη κύματος μεταξύ περίπου 10 και 320 νανομέτρων· τα βραχύτερα μήκη κύματος-φωτόνια υψηλής ενέργειας-μελετούνται από την αστρονομία ακτίνων Χ και την αστρονομία ακτίνων γ. Το υπεριώδες φως δεν είναι ορατό στο ανθρώπινο μάτι. Το φως σε αυτά τα μήκη κύματος απορροφάται από την ατμόσφαιρα της Γης, επομένως οι παρατηρήσεις σε αυτά τα μήκη κύματος πρέπει να πραγματοποιούνται από την ανώτερη ατμόσφαιρα ή από το διάστημα.

 Οι μετρήσεις της υπεριώδους γραμμής φάσματος χρησιμοποιούνται για τη διάκριση της χημικής σύνθεσης, των πυκνοτήτων και των θερμοκρασιών του διαστρικού μέσου και της θερμοκρασίας και της σύνθεσης των καυτών νεαρών αστέρων. Οι παρατηρήσεις με υπεριώδη ακτινοβολία μπορούν επίσης να παρέχουν βασικές πληροφορίες σχετικά με την εξέλιξη των γαλαξιών. Το υπεριώδες Σύμπαν φαίνεται εντελώς διαφορετικό από τα γνωστά άστρα και τους γαλαξίες που βλέπουν στο ορατό φως. Τα περισσότερα άστρα είναι βασικά σχετικά ψυχρά αντικείμενα που εκπέμπουν μεγάλο μέρος της ηλεκτρομαγνητικής τους ακτινοβολίας στο ορατό ή σχεδόν υπέρυθρο τμήμα του φάσματος. Η υπεριώδης ακτινοβολία είναι η υπογραφή των θερμότερων αντικειμένων, συνήθως στα πρώιμα και ύστερα στάδια της εξέλιξής τους. Στον ουρανό της Γης που παρατηρείται στο υπεριώδες φως, τα περισσότερα αστέρια θα ξεθώριαζαν στην προβολή. Κάποια πολύ νεαρά τεράστια αστέρια και μερικά πολύ παλιά αστέρια και γαλαξίες, που μεγαλώνουν θερμότερα και παράγουν ακτινοβολία υψηλότερης ενέργειας κοντά στη γέννηση ή το θάνατό τους, θα ήταν ορατά. Τα νέφη αερίων και σκόνης θα εμπόδιζαν την όραση σε πολλές κατευθύνσεις κατά μήκος του Γαλαξία. Το διαστημικό τηλεσκόπιο Χαμπλ και το FUSE είναι τα πιο πρόσφατα μεγάλα διαστημικά τηλεσκόπια που βλέπουν το εγγύς και πολύ μακρινό φάσμα υπεριώδους ακτινοβολίας του ουρανού, αν και άλλα όργανα υπεριώδους ακτινοβολίας έχουν πετάξει πάνω σε ερευνητικούς πυραύλους και στο διαστημικό λεωφορείο. Στον Τσαρλς Στιούαρτ Μπόυερ γενικά δίνονται τα εύσημα για την έναρξη αυτού του πεδίου.
Αλ Πιτρέλλι

Ο Αλ Πιτρέλλι (Al Pitrelli, 26 Σεπτεμβρίου 1962) είναι Αμερικανός κιθαρίστας της χέβι μέταλ μουσικής, γνωστός ως μέλος των συγκροτημάτων Megadeth, Alice Cooper, Savatage, Trans-Siberian Orchestra και Blue Öyster Cult.

 Ο Πιτρέλλι γεννήθηκε τον Σεπτέμβριο του 1962 στη Νέα Υόρκη και φοίτησε στο Μουσικό Κολέγιο Μπέρκλι το 1980, αλλά σταμάτησε πριν ολοκληρώσει τις σπουδές του για να παίξει σε τοπικά κλαμπ της Νέας Υόρκης και να διδάξει κιθάρα. Η πρώτη του μεγάλη συνεργασία ήταν με τον Μάικλ Μπόλτον για το τραγούδι «Fool's Game» από το δίσκο «Michael Bolton», το 1983. Στα τέλη της δεκαετίας του '80 συνεργάστηκε με τον Άλις Κούπερ κατά την περιοδεία για το δίσκο «Trash», συνεχίζοντας με τους Widowmaker του Ντι Σνάιντερ για τα άλμπουμ «Blood and Bullets» και «Stand by for Pain». Το 1996, έγινε μέλος των Vertex παίζοντας στο ομώνυμο άλμπουμ τους, ενώ είχε ενταχθεί στους Savatage ένα χρόνο νωρίτερα ηχογραφώντας μαζί τους το άλμπουμ «Dead Winter Dead» με την επιτυχία «Christmas Eve Sarajevo 12/24». Ακολούθησε το «The Wake of Magellan» το 1997 και το «Poets and Madmen» το 2001.Παράλληλα, υπήρξε σταθερό μέλος των Trans-Siberian Orchestra από την ίδρυση τους μέχρι σήμερα, κυκλοφορώντας μαζί τους πέντε χρυσούς δίσκους, εκ των οποίων οι τέσσερις είναι πλατινένιοι και οι δύο πολύπλατινένιοι. Στο συγκεκριμένο συγκρότημα αποτελεί μαζί με τον Πωλ Ο'Νιλ, τον Τζον Όλιβα και τον Ρόμπερτ Κίνκελ τα βασικά στελέχη της σύνθεσης τους. Γνώρισαν μεγάλη επιτυχία μετά το 1999 όταν ξεκίνησαν να περιοδεύουν για το τρίτο τους άλμπουμ «Beethoven's Last Night». Έχουν πουλήσει πάνω από εννέα εκατομμύρια αντίτυπα μόνο στις Ηνωμένες Πολιτείες και έχουν εμφανιστεί ζωντανά μπροστά σε πάνω από επτά εκατομμύρια θεατές συνολικά, σε τουλάχιστον ογδόντα πόλεις.Τον Φεβρουάριο του 1999, εντάχθηκε στους Blue Öyster Cult αντικαθιστώντας προσωρινά τον Άλεν Λάνιερ. Το 2000, ο Πιτρέλλι έγινε μέλος των Megadeth, αντικαθιστώντας τον Μάρτι Φρίντμαν. Η πρώτη του εμφάνιση μαζί τους ήταν τον Ιανουάριο του 2000 στο Βανκούβερ του Καναδά και ηχογράφησε μαζί τους το «The World Needs a Hero» και το ζωντανό «Rude Awakening».Στη συνέχεια συνεργάστηκε με την πρώην σύζυγο του Τζέιν Μαντσίνι στο πρότζεκτ O'2L ηχογραφώντας τα άλμπουμ «O'2L» (2003), «Doyle's Brunch» (2005) και «Eat a Pickle» (2007). Al Pitrelli | Biography | AllMusic Al Pitrelli - Encyclopaedia Metallum: The Metal Archives Al Pitrelli (formerly of Megadeth): Biography, Albums, Singles
Πες το ψέματα

Πες το Ψέματα είναι ο τίτλος ελληνικής κωμικής τηλεοπτικής σειράς παραγωγής 2000-2001 που προβλήθηκε από το Mega Channel.Το σενάριο της σειράς έγραψε η Λούσυ Κολυβά ενώ τη σκηνοθεσία ανέλαβε η Φωτεινή Κοτρώτση. Η σειρά παρουσιάζει τη ζωή της Ρίτας μίας άνεργης ηθοποιού που με σκοπό να ξεφύγει από το οικονομικά της προβλήματα μπαίνει στη ζωή του Στέλιου που σκοπεύει να παντρευτεί την Νάντια. Το πρωταγωνιστικό καστ της σειράς αποτελείται από τους Γεωργία Αποστόλου, Σταμάτη Γαρδέλη, Βάνα Ραμπότα, Μιράντα Ζαφειροπούλου, Νίκο Μπουσδούκο και Σπύρο Πούλη. Η σειρά προβλήθηκε για μία σεζόν και αποτελείται από 16 επεισόδια.

 Ο Στέλιος Βανδής, που δουλεύει ως αρχιτέκτονας, ζει στη Χαλκίδα και διατηρεί πολλά χρόνια σχέση με τη Νάντια Κατσιγιάννη. Οι οικογένειές τους αντιδρούν σ' αυτή τη σχέση καθώς παρόλο τον μακρόχρονο δεσμό τους δεν έχουν παντρευτεί ακόμη. Παρόλα αυτά, ο Στέλιος ετοιμάζεται να κάνει πρόταση γάμου στη Νάντια έχοντας ετοιμάσει το σπίτι που ζήσουν μαζί στη Χαλκίδα. Όταν, όμως, τελικά της κάνει την πρόταση γάμου, εισβάλει στην ζωή του μια άγνωστη, η Ρίτα, και από αυτό το σημείο και μετά τα ψέματα και οι ανατροπές γίνονται καθημερινότητα στη ζωή όλων. Η σχέση με την Νάντια γίνεται περίπλοκη ενώ η Ρίτα παρουσιάζεται ως αρραβωνιαστικιά του Στέλιου προσπαθώντας να ξεφύγει από τα οικονομικά προβλήματα που αντιμετωπίζει. Τελικά ύστερα από πολλές ανατροπές στις ζωές τους ο Στέλιος και η Ρίτα καταλήγουν ζευγάρι. Τζίνα Αλιμόνου ως Ζακλίν Αντώνης Κρόμπας ως αφεντικό Ρίτας Σοφία Παυλίδου ως νύφη Γιώργος Δεπάστας ως πελάτης στο μπαρ Βάσια Τζοτζοπούλου ως φίλη Νάντιας Κωνσταντίνα Σαββίδη ως Ματούλα Κοσμάς Ζαχάρωφ ως Παναγιώτης Κούτρας Άννα Λη ως μητέρα Ρίτας Γιάννης Λο Σκόκο ως πατέρας Ρίτας Πες το ψέματα στην IMDb
Libero.it

Libero.it είναι μια κεντρική ιταλική σελίδα που δημιουργήθηκε το 1994 με το όνομα ItaliaOnLine ως ιστότοπος για να βοηθήσει τους χρήστες στην περιήγηση στο Διαδίκτυο (με ταυτόχρονη πληρωμή ανά κλικ) και κατά τη διαμόρφωση του ηλεκτρονικού ταχυδρομείου .

 Χάρη στη συνεργασία με την Olivetti και το Πανεπιστήμιο της Πίζας, το 1996 ο ιστότοπος είχε αναπτύξει την Arianna, μια αυτοματοποιημένη υπηρεσία ευρετηρίου ιστοσελίδων με σκοπό να γίνει η πρώτη μηχανή αναζήτησης περιεχομένου στα Ιταλικά . Στη συνέχεια, η Arianna ενσωματώνεται στο Libero . Η επιτυχία του έργου και η επέκταση νέων δωρεάν υπηρεσιών, όπως το webmail, οδήγησαν την αγορά «Italiaonline» από τον όμιλο Infostrada το 1997. Το 1998 δημιουργήθηκε η εικονική κοινότητα του Digiland, ένα κοινωνικό δίκτυο όπου όπου με την δωρεάν εγγραφή δίνεται η ευκαιρία να δημοσιευτούν άρθρα html και η δυνατότητα συνομιλίας με άλλα άτομα που είναι συνδεδεμένα στην σελίδα. Το 2002, μετά την αγορά του ομίλου Infostrada από τον τηλεφωνικό όμιλο Wind Telecomunicazioni, Libero, η πύλη που συνδέει όλες τις λειτουργίες των Italia On Line, Libero.it και InWind , ζωντανεύει. Με την πάροδο του χρόνου, το Libero.it έχει υποστεί πολυάριθμες αναδιαμορφώσεις για να παρακολουθήσει την εξέλιξη της μηχανής και των χρηστών του. Το 2004 αγόρασε τον ιταλικό τηλεφωνικό κατάλογο, μετονομάζοντας τον σε Pagine Bianche . Στις 4 Μαΐου 2011, ανακοινώθηκε η έξοδος από την Wind και η δημιουργία μιας νέας εταιρείας που ονομάζεται Libero S.r.l. , η οποία περιλαμβάνει επίσης τον πάροχο υπηρεσιών Διαδικτύου ITNet, που ανήκει στην Weather Investments και τον Αιγύπτιο μεγιστάνα Naguib Sawiris. Το Σεπτέμβριο του 2011, σύμφωνα με την Alexa.com, το Libero ήταν ο 251ος ιστότοπος παγκοσμίως και ο έβδομος ιστότοπος στην Ιταλία για πρόσβαση. Ιστολόγιο Υπολογιστικό νέφος Νέα Ηλεκτρονικό ταχυδρομείο και πιστοποιημένο e-mail Libero.it
Φρειδερίκος του Χοεντσόλερν-Ζίγκμαρινγκεν

Ο Φρειδερίκος (γερμ. Friedrich, 25 Ιουνίου 1843 - 2 Δεκεμβρίου 1904) από τον Οίκο του Χοεντσόλλερν-Ζίγκμαρινγκεν ήταν πρίγκιπας (ως προς τον τίτλο μόνο) του Χοεντσόλερν-Ζίγκμαρινγκεν.

 Ο Φρειδερίκος Ευγένιος Ιωάννης ήταν ο τέταρτος γιος του Καρόλου Αντωνίου του Χοεντσόλλερν-Ζίγκμαρινγκεν και της Ιωσηφίνας, κόρης του Καρόλου του Μπάντεν. Το 1904 απεβίωσε στο Μόναχο σε ηλικία 61 ετών, άτεκνος και τάφηκε στο Ναό του Σωτήρος (Erlöserkirche) της Μονής Χέντινγκεν στο Ζίγκμαρινγκεν. Νυμφεύτηκε το 1879 τη Λουίζα, κόρη του Μαξιμιλιανού Αντωνίου του Τουρν & Τάξις· δεν απέκτησαν απογόνους. Darryl Lundy (22 Nov 2008). "Friedrich Prinz von Hohenzollern-Sigmaringen". ThePeerage.com. Retrieved 2008-12-15.
Χοσέ Λάσα

Ο Χοσέ Λάσα Αθπεϊτία, (γεννήθηκε στο Λας Πάλμας δε Γκραν Κανάρια, στην Ισπανία, στις 24 Ιουλίου 1973 ) είναι πρώην καλαθοσφαιριστής, δικηγόρος και Ισπανός επιχειρηματίας. Με ύψος 1,81 μέτρων έπαιζε στη θέση πόιντ γκαρντ.

 Εκπαιδεύτηκε στις ακαδημίες νέων της Κανό και της Ρεάλ Μαδρίτης . Την περίοδο 1992-1993, ανέβηκε στην πρώτη ομάδα της Ρεάλ Μαδρίτης, σχηματίζοντας ένα δίδυμο με τον Χοσέ Μιγκέλ Αντούνιεθ, έπαιξε για τρία χρόνια στην ομάδα των μερένχες, κερδίζοντας πολλούς τίτλους. Το 1995, μετά την κατάκτηση της Ευρωλίγκας, υπέγραψε στην Μπαλονθέστο Λέον, όπου έπαιξε 2 χρόνια. Την περίοδο 1997-1998 αγωνίστηκε στην ΑΕΚ, όντας δευτεραθλητής στην Ευρωλίγκα . Τη χρονιά 1998-1999 επέστρεψε στη Ρεάλ Μαδρίτης, με προπονητή εκείνη τη χρονιά τον Κλίφορντ Λούικ . Θα είχε αρκετές ακόμη εμπειρίες στο εξωτερικό, παίζοντας για το Περιστέρι, την ιταλική Σναϊντέρο Ούντινε και την την πορτογαλική Ολιβεϊρένσε, καθώς και έναν χρόνο παίζοντας στη Λέιδα Μπάσκετ . Αφού έπαιξε για την ΟΝ Ολιβεϊρένσε, την ομάδα με την οποία κατέκτησε το Κύπελλο Πορτογαλίας, αποσύρθηκε και άρχισε να ασκεί τη δικηγορία. Αυτή τη στιγμή ασκεί δικηγορία στο δικηγορικό γραφείο Κουατρεκάσας στη Μαδρίτη. Είναι μέλος του Διοικητικού Συμβουλίου της Κουλτουράλ υ Δεπορτίβα Λεονέσα, που ανήκει στην Ακαδημία Ασπάιρ. Νέοι Ρεάλ ΜαδρίτηςΠρωτάθλημα Νέων Ισπανίας 1990-91.Ισπανική ομάδα κάτω των 22 ετώνΕυρωπαϊκό Πρωτάθλημα κάτω των 22 ετών 1994 (Λουμπλιάνα) 03 !</img> .Ρεάλ ΜαδρίτηςΕυρωλίγκα (1): 1995 . Ισπανικό Πρωτάθλημα (ACB) (2): 1993, 1994 . Κύπελλο Ισπανίας (Copa del Rey) (1): 1993 .ΟΝ ΟλιβεϊρένσεΚύπελλο Πορτογαλίας (1): 2002-03 Ένωση Παικτών Καλαθοσφαίρισης Ρεάλ Μαδρίτης Αρχειοθετήθηκε 2021-11-29 στο Wayback Machine. Αρχείο στο ACB.COM
Θάμυρις

Στην ελληνική μυθολογία ο Θάμυρις ή Θάμυρης ή Θαμύρας ήταν θρυλικός ποιητής, τραγουδιστής και μουσικός, στον οποίο οι αρχαίοι Έλληνες απέδιναν πολλά ποιήματα και ωδές, καθώς και νεωτερισμούς στη μουσική.

 Σύμφωνα με τον Όμηρο και τον Ευριπίδη καταγόταν από τη Θράκη. Κατά την παράδοση, ο Θάμυρις, γιος του μουσικού Φιλάμμωνα και της νύμφης Αργιόπης, έγραψε και μελοποίησε μία «Θεογονία», μία «Κοσμογονία» και μία «Τιτανομαχία». Πίστευαν επίσης ότι αυτός ήταν ο εφευρέτης του «δώριου τρόπου». Από τον πατέρα του ο Θάμυρις ήταν εγγονός του θεού Απόλλωνα. Σύμφωνα με άλλες εκδοχές, ο Θάμυρις ήταν γιος του Αεθλίου και εγγονός του Ενδυμίωνα, ενώ μητέρα του ήταν η ίδια η Μούσα Ερατώ ή η Μελπομένη. Ο Θάμυρις ήταν ωραιότατος και διακρινόταν τόσο στο τραγούδι όσο και στο παίξιμο της λύρας, όργανο το οποίο έμαθε από τον Λίνο. Μια άλλη παράδοση λέει ότι ο Θάμυρις δίδαξε τον Όμηρο μουσική. Ο Θάμυρις καυχήθηκε κάποτε για την τέχνη του και θέλησε να συναγωνισθεί με τις Μούσες. Καθώς ήταν φυσικό, όχι μόνο ηττήθηκε, αλλά και τιμωρήθηκε, επειδή οι Μούσες του αφαίρεσαν τη μουσική τέχνη, αλλά και το φως του, στο Δώριον, κοντά στην Αρχαία Ιθώμη. Μετά την τύφλωσή του, ο Θάμυρις πέταξε τη λύρα του στον ποταμό Βαλύρα (από το «βάλλω» και το «λύρα») στην Πελοπόννησο. Ο Παυσανίας όμως αναφέρει πως έχασε το φως του πιθανώς από κάποια ασθένεια και σταμάτησε να απαγγέλλει ποιήματα.. Ο Πλάτωνας τον αναφέρει σε πολλά έργα του, στους "νόμους" γράφει κανείς να μην τραγουδήσει άσημο τραγούδι εάν δεν το επιτρέψουν οι νομοφύλακες ακόμα και αν είναι καλύτερο από τους ύμνους του Θάμυρι. Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος Χάρη Πάτση, Αθήνα 1969
Τοντ Μίτσελ

Ο Έρνεστ Τοντ Μίτσελ (γεννημένος στις 26 Ιουλίου 1966) είναι Αμερικανός παλαίμαχος καλαθοσφαιριστής. Έχει ύψος 2,00 μ. και αγωνιζόταν τόσο ως πάουερ φόργουορντ όσο και ως σμολ φόργουορντ.

 Ο Τοντ Μίτσελ εισήχθη το 1984 στο Πανεπιστήμιο Περντού της Ιντιάνα, με τη μπασκετική ομάδα του οποίου αγωνίστηκε στο Κολλεγιακό Πρωτάθλημα. Αποφοίτησε από το Πανεπιστήμιο της Ιντιάνα το 1988, σε ηλικία 22 ετών. Ο Τοντ Μίτσελ συμμετείχε στα Ντραφτς του ΝΒΑ το 1988 και επιλέχθηκε από τους Ντένβερ Νάγκετς, με τους οποίους ωστόσο δεν πραγματοποίησε καμία συμμετοχή. Η πρώτη ομάδα του ΝΒΑ με την οποία αγωνίστηκε ήταν οι Μαϊάμι Χιτ, στους οποίους υπέγραψε το 1998. Κατά τη διάρκεια της σεζόν 1988-89 πραμγατοποίησε ένα σύντομο πέρασμα και από τους Σαν Αντόνιο Σπερς. Το καλοκαίρι του 1989 ταξίδεψε στην Ελλάδα για λογαριασμό του Ολυμπιακού Πειραιώς, στον οποίο παρέμεινε για ένα χρόνο, χωρίς ωστόσο να καταφέρει να κατακτήσει κάποιο τίτλο. Την τριετία 1990-93 αγωνίστηκε με τη γαλλική Σολέ Μπασκέτ, τις ιταλικές Παλακανέστρο Φιρένζε και Παλακανέστρο Μαρσάλα, καθώς και τις αμερικανικές Πίτσμπουργκ Πιράνχας και Ρόκφορντ Λάιτινγκ. Το 1993 επέστρεψε στην Ελλάδα και αγωνίστηκε στον Α.Σ. Παπάγου. Τη διετία 1995-1997, ο Τοντ Μίτσελ πέρασε από αρκετές ομάδες και συγκεκριμένα από την ισπανική Μπαλκονέστο Σαλαμάνκα, την αμερικάνικη Σιου Φολς Σκάι Φορς, τη γαλλική Μονπελιέ Παιλάντ και τη Μπνέι Χερζίλια, ομάδα του Ισραήλ. Την αμέσως επόμενη διετία αγωνίστηκε στην ιταλική Πιστόια Μπασκέτ, στο Στρασβούργο, ομάδα της Γαλλίας και τέλος στους Λουγκάνο Τάιγκερς, ομάδα της Ελβετίας. Μετά το πέρας της αγωνιστικής περιόδου 1998-99, ο Τοντ Μίτσελ αποφάσισε να αποσυρθεί από την ενεργό δράση και να βάλει τέλος στην καριέρα του ως επαγγελματίας καλαθοσφαιριστής. http://195.56.77.208/player/?id=MIT-TOD Αρχειοθετήθηκε 2012-02-09 στο Wayback Machine. «Μετά τα ματς πήγαινα με τον Τζόουνς στη Μύκονο» Αρχειοθετήθηκε 2014-04-11 στο Wayback Machine., αφιέρωμα και συνέντευξη στον ιστότοπο SentraGoal.gr, 7 Απριλίου 2014.
Φαινότυπος

Φαινότυπος είναι όλα τα μορφολογικά, παραγωγικά, ηθολογικά κ.λ.π. χαρακτηριστικά που εκδηλώνει ένας οργανισμός σε μία δεδομένη στιγμή, δηλαδή το μέρος του γονοτύπου του οργανισμού το οποίο μπορούμε (άμεσα ή έμμεσα) να παρατηρήσουμε. Είναι κοινώς αποδεκτό ότι ο φαινότυπος ενός ατόμου εξαρτάται: Από τον γονότυπο που κληρονόμησε από τους γονείς του Από μη κληρονομικές περιβαλλοντικές επιδράσεις Από αλληλεπιδράσεις μεταξύ των δύο προηγούμενων Την τυχαία διαφοροποίησηΈτσι, δύο άτομα με τον ίδιο ακριβώς γονότυπο, αλλά μεγαλωμένοι σε διαφορετικά περιβάλλοντα, πιθανότατα θα διαφέρουν στον φαινότυπό τους. Επίσης ρόλο παίζει και η ακρίβεια-αυστηρότητα των μετρήσεων, αν π.χ. συγκρίνουμε ομοαμνιακούς κλώνους θηλαστικών πάντα θα διαφέρουν μεταξύ τους σε απόλυτες μετρήσεις οργανιδίων αλλά δύναται να παρουσιάζουν και εμφανείς χρωματικές διαφορές.

 Η φαινοτυπική διακύμανση ( προερχόμενη από την κληρονομούμενη γενετική διακύμανση) είναι θεμελιώδες προαπαιτούμενο για να υπάρχει εξέλιξη μέσω της φυσικής επιλογής. Εάν δεν υπήρχαν διαφορές μεταξύ των ατόμων (φαινοτυπική διακύμανση), δεν θα υπήρχε κριτήριο για τη φυσική επιλογή. Η ποικιλία έκφρασης των γονοτύπων σε διαφορετικό περιβάλλον μπορεί να επηρεάσει σε μεγάλο βαθμό τον φαινότυπο ενός ατόμου: Το φυτό Hieracium umbellatum αναπτύσσεται σε δυο τύπους περιοχών στη Σουηδία. Όταν αναπτύσσεται σε παραθαλάσιες βραχώδεις πλαγιές τα φυτά είναι θαμνώδη με πλατιά φύλλα και εκτεταμένες ταξιανθίες, ενώ όταν βρίσκεται σε αμμολόφους τα φυτά είναι καχεκτικά με στενά φύλλα και συμπαγείς ταξιανθίες. Οι δύο αυτοί τύποι τοπίων εναλλάσσονται συχνά στις ακτές της Σουηδίας, και σε όποιο από τα δύο μέρη πέσει ο σπόρος του φυτού, θα αναπτύξει αντιστοίχως τον φαινότυπό του.Ένα παράδειγμα τυχαίας διαφοροποίησης του φαινοτύπου είναι στη μικρή μύγα Drosophila melanogaster, όπου ο αριθμός οφθαλμιδίων σε κάθε σύνθετο οφθαλμό της διαφέρει μεταξύ των δυο οφθαλμών του ίδιου ατόμου, μεταξύ διαφορετικών γονοτύπων, ακόμη και μεταξύ κλώνων μεγαλωμένων σε διαφορετικό περιβάλλον. Ο διαχωρισμός γονοτύπου - φαινοτύπου προτάθηκε από τον Δανό φυσιολόγο Βίλελμ Γιόχανσεν (Wilhelm Johannsen) το 1911 προκειμένου να διαχωριστεί η κληρονομικότητα ενός οργανισμού από ό,τι αυτή παράγει ως αποτέλεσμα.
Σερβική Λίστα

Η Σερβική Λίστα (σερβικά: Српска листа· αλβανικά: Lista Serbe) είναι πολιτικό κόμμα της Σερβικής μειονότητας στο αμφισβητούμενο Κοσσυφοπέδιο. Το κόμμα διατηρεί στενούς δεσμούς με την κυβέρνηση της Σερβίας, υπό την ηγεσία του λαϊκιστικού Σερβικού Προοδευτικού Κόμματος και τον Πρόεδρο Αλεξάνταρ Βούτσιτς.

 Ο συγκεντρωτικός αριθμός ψήφων για τη Σερβική Λίστα ήταν 38.169 (5,30%) στις βουλευτικές εκλογές του Κοσσυφοπεδίου το 2014. Στις 17 Σεπτεμβρίου 2014, η Σερβική Λίστα ανακοίνωσε ότι θα εντασσόταν στο κυβερνητικό υπουργικό συμβούλιο μονάχα εάν το αλβανικό εθνικιστικό κόμμα Vetëvendosje δεν ήταν μέρος της. Ο Αλεξάνταρ Γιαμπλάνοβιτς, Υπουργός Επαναπατρισμού και Κοινοτήτων στην κυβέρνηση του Κοσσυφοπεδίου, απολύθηκε στις 3 Φεβρουαρίου 2015, κατόπιν απαιτήσεως της αντιπολίτευσης για την απόλυσή του, αφότου αποκάλεσε ομάδα Αλβανών η οποία επιτέθηκε με πέτρες σε εσωτερικά εκτοπισμένους Σέρβους στην Τζιακόβιτσα την παραμονή των Χριστουγέννων «αγρίμια». Η δήλωσή του συνέβαλε στις διαδηλώσεις του 2015 στο Κοσσυφοπέδιο. Η Σερβική Λίστα αποφάσισε να μην παραστεί στην επόμενη συνεδρίαση της συνέλευσης του Κοσσυφοπεδίου. Μετά τις βουλευτικές εκλογές στο Κοσσυφοπέδιο του 2017, η Σερβική Λίστα συμφώνησε να σχηματίσει την κυβέρνηση του Κοσσυφοπεδίου υπό την ηγεσία του Ραμούς Χαραντίναϊ της Συμμαχίας για το Μέλλον του Κοσσυφοπεδίου, σύμφωνα με τους ισχυρισμούς ότι θα δημιουργηθεί η Κοινότητα Σερβικών Δήμων.
Μελενικίτσι Σερρών

Το Μελενικίτσι είναι πεδινός οικισμός του νομού Σερρών και υπάγεται διοικητικά στην δημοτική ενότητα Σκοτούσσης του δήμου Ηρακλείας. Έχει πληθυσμό 621 κατοίκους και βρίσκεται 14 χλμ. βορειοδυτικά της πόλης των Σερρών.

 Τέσσερα περίπου χιλιόμετρα βορειοανατολικά από το Μελενικίτσι, στη θέση « Λεγγίνιτσκο», έχει αποκαλυφθεί η νεκρόπολη ενός ρωμαϊκού οικισμού, απ’ όπου προέρχονται και τρεις επιτύμβιες επιγραφές των αυτοκρατορικών χρόνων ( 1ου μ.Χ. αιώνα). Από την ύπαρξη θρακικού πληθυσμού, που υποδηλώνουν τα θρακικά ονόματα στις επιγραφές, εικάζεται ότι ο οικισμός υπήρχε και πριν από τη ρωμαϊκή κατάκτηση. Όσον αφορά την αρχαία τοπογραφία, ο οικισμός βρισκόταν κοντά στα σύνορα της Οδομαντικής και Σιντικής και πάνω στο ρωμαϊκό δρόμο Φιλίππων – Ηράκλειας Σιντικής, ο οποίος διερχόταν μέσα από την πόλη της Σίρρας (σημ. Σέρρες). Γεννήθηκαν στο ΜελενικίτσιΠαπασυναδινός, Έλληνας ιερέας και συγγραφέας Κώστας Τρέντσιος, Έλληνας πολιτικός και φαρμακοποιός
Μονή Βαρσαμόνερου

Η Ιερά Μονή Βαρσαμόνερου είναι μοναστήρι των πρώτων αιώνων της Ενετοκρατίας από το οποίο όμως σώζεται σήμερα μόνο ο ναός. Υπάγεται στο Δημοτικό Διαμέρισμα Βοριζίων. Απέχει από το Ηράκλειο 54 χιλιόμετρα.

 Ο ναός είναι κατάγραφος και οι τοιχογραφίες του είναι σε πολύ καλή κατάσταση. Η σημερινή εκκλησία είναι τρίκλιτη και έχει και νάρθηκα. Το παλαιότερο κλίτος είναι το βόρειο και είναι καθιερωμένο στην Παναγία. Σε ενετικά έγγραφα αναφέρεται με την ονομασία chiesa della Madonna di Varsamonero. Υπάρχουν επιγραφές των ετών 1332, 1404, 1407 κ.ά. Στο νότιο κλίτος αναφέρεται ως έτος τοιχογράφησης το 1400-1428. Το κλίτος αυτό είναι αφιερωμένο στον Άγιο Ιωάννη και στη νοτιοδυτική γωνία του διαμορφώθηκε ένα μικρότερο κλίτος, καθιερωμένο στον Άγιο Φανούριο. Αυτό κτίστηκε το 1426 και αναφέρεται το 1431 από τον Κρητικό ζωγράφο Κωνσταντίνο Ρίκο. Από τότε φαίνεται ότι επικράτησε το όνομα του Αγίου Φανουρίου και για το μοναστήρι. Ο εν λόγω άγιος εορτάζεται στην περιοχή ως τοπικός άγιος και η μνήμη του τιμάται στις 27 Αυγούστου. Η μονή αναστηλώθηκε μετά το 1947 από το Νικόλαο Πλάτωνα. Το Ηράκλειον και ο νομός του. Ηράκλειο: Νομαρχία Ηρακλείου. 1971. Μονή Βαλσαμόνερου
Ντάβιντ Στράους

Ο Ντέιβιντ Στράους David Friedrich Strauss (γερμανικά: Strauß‎ [ʃtʀaʊs]; 27 Ιανουαρίου 1808 στο Ludwigsburg – 8 Φεβρουαρίου 1874 στο Ludwigsburg) ηταν γερμανός προτεστάντης θεολόγος και συγγραφέας, ο οποίος επηρέασε τον χριστιανισμό στην ευρώπη με την θεωρία του ιστορικού Ιησού, του οποίου αρνήθεικε την θεία του φύση

 Γεννήθηκε στο Ludwigsburg, κοντά στην Στουτγκάρδη . Σε ηλικία 12 ετών στάλθηκε σε ευαγγλικό σχολείο για να προετοιμαστει για σπουδές στην θεολογία. Αργότερα φοίτησε στο University of Tübingen Το έργο του Das Leben Jesu, kritisch bearbeitet (Η ζωή του Ιησού, κριτικά εξεταζόμενη) προκάλεσε αίσθηση. Ενώ δεν αρνιόταν πως ο Ιησούς όντως υπήρξε, υποστήριξε πως οι ιστορίες με τα θαύματα δεν ήταν πραγματικά γεγονότα. Ο Carl August von Eschenmayer έγραψε μια ανασκόπηση το 1835, με τιλτο «Ο Ιούδας Ισκαριώτης των ημερών μας» στην οποία ο Στραους χαρακτηριζόταν ως το νόμιμο παιδί του γάμου της θεολογικής άγνοιας και θρησκευτικής έλειψης ανεκτικότητας, ευλογημένη από την υπνοβατούσα φιλοσοφία.» Ο The Earl of Shaftesbury χαρακτήρισε μια μετάφραση ως «το πιο σάπιο βιβλίο το οποίο ξεπετάχθηκε από τα σαγόνια της κόλασης» " Οταν ο Στράους έλαβε την έδρα της θεολογίας στο πανεπιστήμιο της Ζυρίχης, προκάλεσε αντιδράσεις ωστε οι αρχές τον επαυσαν πριν καν ξεκινήσει να εργάζεται.
God Is an Astronaut

Οι God Is an Astronaut ή GIAA είναι ένα ιρλανδικό post-rock συγκρότημα από την κομητεία Γουίκλοου, που δημιουργήθηκε το 2002 από τους Νιλς και Τόρστεν Κινσέλα. Στη μουσική τους χρησιμοποιούν στοιχεία ηλεκτρονικής μουσικής, Krautrock , και διαστημικής ροκ, που θυμίζει τους Τάντζεριν Ντριμ . Το συγκρότημα σήμερα αποτελείται από τους Νιλς και Τόρστεν Κινσέλα και τον Λόιντ Χάννεϊ. Έχουν κυκλοφορήσει μέχρι σήμερα 10 άλμπουμ.

 Το συγκρότημα δημιουργήθηκε το 2002 από τα δίδυμα αδέλφια Νιλς και Τόρστεν Κινσέλα, οι οποίοι εμπνεύστηκαν το όνομά του από μία φράση από την ταινία «Η γενιά της νύχτας» (Nightbreed). Το πρώτο τους άλμπουμ The End of the Beginning κυκλοφόρησε το 2002 από τη δισκογραφική εταιρεία Revive Records που ανήκει στο συγκρότημα. Το άλμπουμ προοριζόταν ως αντίο στη μουσική βιομηχανία . Δύο μουσικά βίντεο για το "The End of the Beginning" και το "From Dust to the Beyond" προβλήθηκαν στο MTV UK. Οι GIAA θεωρούν ότι κάθε ένα από τα άλμπουμ τους είναι ηχητική «φωτογραφία ή στιγμιότυπο του ποιοι είμαστε εκείνη τη στιγμή του χρόνου». To 2005 κυκλοφορούν το δεύτερο άλμπουμ τους με τίτλο “All Is Violent,, All Is Bright” και στα μέσα του 2006 κυκλοφορούν το τρίτο τους άλμπουμ “A Moment Of Stillness” . Το τέταρτο άλμπουμ τους, Far from Refuge, κυκλοφόρησε τον Απρίλιο του 2007 και επανακυκλοφόρησε το 2011 σε ψηφιακή μορφή . Το πέμπτο άλμπουμ τους, God Is a Astronaut, κυκλοφόρησε στις 8 Νοεμβρίου 2008 από τη Revive Records. Στις 12 Φεβρουαρίου 2010 κυκλοφόρησε στον ιστότοπό τους το single In The Distance Fading , το οποίο αποτέλεσε το δεύτερο τραγούδι από το έκτο άλμπουμ τους με τίτλο Age of the Fifth Sun που κυκλοφόρησε στις 17 Μαΐου 2010 . Εκείνη τη χρονιά το συγκρότημα έγινε κουαρτέτο, με τον Τζέιμι Ντιν να εντάσσεται στο συγκρότημα. Το έβδομο άλμπουμ των God Is a Astronaut, το Origins, κυκλοφόρησε το 2013. Στη συνέχεια πήγαν σε περιοδεία σε μέρη όπως η Κίνα, η Ρωσία, η Βραζιλία και η Ευρώπη. Τον Ιούνιο του 2015, κυκλοφόρησαν το όγδοο άλμπουμ τους με τίτλο «Helios | Erebus» . Το 2018 το συγκρότημα κυκλοφόρησε το Epitaph, το ένατο άλμπουμ τους από την Napalm Records . Τον Φεβρουάριο του 2021 οι GIAA κυκλοφόρησαν το δέκατο άλμπουμ τους, το Ghost Tapes #10. Τόρστεν Κινσέλα – φωνή, κιθάρα, πλήκτρα (2002–σήμερα) Νιλς Κινσέλα – μπάσο, κιθάρα (2002–σήμερα) Λόιντ Χάννεϊ – τύμπανα (2003–σήμερα) Ρόμπερτ Μέρφι – πλήκτρα, συνθεσάιζερ, κιθάρα (σε περιοδείες, 2017–2019) Γκαζ Καρ – πλήκτρα, συνθεσάιζερ, κιθάρα (2012–13, 2019–2019) Τζέιμι Ντιν – πλήκτρα, συνθεσάιζερ, κιθάρα (2010–2017, 2020-σήμερα) The End of the Beginning (2002) All Is Violent, All Is Bright (2005) A Moment of Stillness (2006) Far from Refuge (2007) God Is an Astronaut (2008) Age of the Fifth Sun (2010) Origins (2013) Helios | Erebus (2015) Epitaph (2018) Ghost Tapes #10 (2021) Official web site God Is an Astronaut στο Allmusic The 10 Best Instrumental Bands (Maxim)
Σβανμπεργκίτης

Ο σβανμπεργκίτης (αγγλ. svanbergite) είναι φωσφορικό / θειικό ορυκτό του στροντίου και του αργιλίου. Πρώτη φορά περιγράφηκε από δείγμα που ανευρέθη στο Varmland, στη Σουηδία το 1854 και ονομάστηκε έτσι προς τιμήν του Λαρς Φρέντρικ Σβάνμπεργκ (Lars Fredrik Svanberg, 1805-1878), καθηγητή Ορυκτολογίας στο Πανεπιστήμιο της Ουψάλα της Σουηδίας.

 Απαντάται σε αργιλιούχες αποθέσεις μεσαίου βαθμού μεταμόρφωσης, σε αποθέσεις βωξίτη και ως προϊόν εξαλλοίωσης στα τοιχώματα υδροθερμικών φλεβών ή παρενεσπαρμένων αποθέσεων, συνήθως υποκαθιστώντας τον απατίτη. Ορυκτά με τα οποία σχετίζεται είναι ο μπωνταντίτης, ο πυροφυλλίτης, ο ανδαλουσίτης, ο λαζουλίτης, ο κυανίτης, ο αυγελίτης, ο αλουνίτης, ο καολινίτης και ο χαλαζίας. Ανευρίσκεται στο Varmland της Σουηδίας, στην Ουκρανία, στην Κορνουάλλη της Αγγλίας, στη Γαλλία, στην Πορτογαλία, στη Συρία, στη χερσόνησο Κόλα της Ρωσίας, στη Βραζιλία, στο Περού, στην Αντοφαγάστα της Χιλής και στις Πολιτείες Νεβάδα, Κολοράντο, Ουισκόνσιν και Νέο Μεξικό των ΗΠΑ. Δεν έχει αναφερθεί ύπαρξή του στην Ελλάδα. Κατάλογος ορυκτών Handbook of Mineralogy Mindat Webmineral
Καταμπόλα

Η Καταμπόλα (πορτογαλικά: Catabola‎) είναι πόλη και δήμος στην επαρχία Μπιέ στην κεντρική Ανγκόλα. Βρίσκεται 52,5 χλμ. βορειοανατολικά του Κουίτο, στον δρόμο προς Καμακούπα. Ο δήμος είχε πληθυσμό 126.631 κατοίκους το 2014.

 Πριν από το 1975 η κύρια πόλη ήταν γνωστή ως «Νόβα Σίντρα». Στις 20 Φεβρουαρίου 1996, οι Ένοπλες Δυνάμεις της Ανγκόλας (FAA) επιτέθηκε σε φρουρά της UNITA στο Λισούσου, περίπου 15 χλμ. από την Καταμπόλα. Καταλήφθηκε μαζί με πόλεις όπως οι Αντούλο, Μπαϊλούντο, Καμαπούκα και Τσιγκουάρ κατά τη διάρκεια της Επίθεσης των Χριστουγέννων των Ενόπλων Δυνάμεων τον Δεκέμβριο του 1999. Πολλοί αξιωματούχοι της τοπικής αυτοδιοίκησης και υποστηρικτές της κυβέρνησης σκοτώθηκαν κατά την επίθεση.
Σινώπη (δορυφόρος)

Η Σινώπη (αγγλικά: Sinope) ή Δίας IX είναι ένας φυσικός δορυφόρος του πλανήτη Δία. Πήρε το όνομα του από τη Σινώπη τη μόνη γυναίκα που δεν μπόρεσε να αποπλανήσει ο θεός Δίας σύμφωνα με την Ελληνική μυθολογία.

 Ανακαλύφτηκε από τον Σηθ Μπαρνς Νίκολσον του αστεροσκοπείο Λικ στις 21 Ιουλίου του 1914 και μέχρι το 1975 ήταν απλά γνωστή ως Δίας IX. Την περίοδο από το 1955 έως το 1975 αναφερόταν και με το όνομα Άδης, από το όνομα του ομώνυμου θεού, ενώ από το 1975 και μετά ο δορυφόρος έλαβε την σημερινή ονομασία του . Οι φυσικοί δορυφόροι του Δία, Ανάγκη, Κάρμη, Πασιφάη και Σινώπη ίσως να να προέρχονται όλοι από έναν αστεροειδή που συνελήφθη και διασπάστηκε απ΄την τεράστια βαρυτική δύναμη του πλανήτη Δία. Σινώπη από την Εξερεύνηση του Ηλιακού Συστήματος της NASA (Αγγλικά) Οι δορυφόροι του Δία από τον Σκοτ Σέπαρντ (Αγγλικά) David Jewitt pages (Αγγλικά)
Μαλακοπλακία

Η μαλακοπλακία (από τις λέξεις "μαλακό" + "πλάκα") είναι μια σπάνια φλεγμονώδης κατάσταση που εμφανίζεται ως έλκος ή πλάκα στον ουρογεννητικό σωλήνα και κυρίως στην ουροδόχο κύστη. Ωστόσο μπορεί επίσης να σχετιστεί και με άλλα όργανα του σώματος. Αυτή η αρρώστια περιγράφτηκε για πρώτη φορά το 1902 από τους Michaelis και Gutmann ως κιτρινωπές πλάκες που εμφανίζονται στο βλενογόνο της ουροδόχου κύστης και προσβάλλει συνήθως γυναίκες άνω των 40 ετών. Τα συμπτώματα της δεν είναι ειδικά και μοιάζουν με αυτά της κυστίτιδας. Έχουν περιγραφεί ελάχιστες περιπτώσεις μαλακοπλακίας του όρχι που εντάσσονται στις κοκκιωματώδεις ορχίτιδες. Μικροσκοπικά, στην εσωτερική επιφάνεια του προσβεβλημένου οργάνου εμφανίζονται μαλακές κιτρινωπές πλάκες, στις οποίες βρίσκονται μακροφάγα γνωστά ως κύτταρα von Hansemann που περιέχουν τα χαρακτηριστικά σωμάτια Michaelis-Gutmann. Συχνά περιλαμβάνει αρνητικά βακτήρια.

 Η μαλακοπλακία θεωρείται ότι προκύπτει από τον ανεπαρκή θάνατο των βακτηρίων από τα μακροφάγα. Συνεπώς τα βακτήρια που έχουν υποστεί μερική πέψη συσσωρεύονται στα μακροφάγα και οδηγούν στην εναπόθεση ασβεστίου και σιδήρου. Η βλάβη στην ουροδόχο κύστη εκδηλώνεται μέσω του σχηματισμού έλκους ή πλάκας. Η μαλακοπλακία εμφανίζεται σε ασθενείς που έχουν ιστορικό ανοσοκαταστολής λόγω λεμφώματος, σακχαρώδους διαβήτη, νεφρικής μεταμόσχευσης, λόγω λοίμωξης από E. coli, λόγω μακροχρόνιας θεραπείας με κορτικοστεροειδή ή λόγω καρκίνου, χωρίς όμως να έχει ξεκαθαριστεί η συσχέτισή τους. Σήμερα χρησιμοποιούνται αντιβιοτικά για την θεραπεία της μαλακοπλακίας. περιγραφή περίπτωσης μαλακοπλακίας του όρχεος Παθολογική Ανατομική : Böcker-Denk-Heinz: εκδόσεις Π. Χ. Πασχαλίδης Βασική Παθολογική Ανατομική : Emanuel Rubin: εκδόσεις Π. Χ. Πασχαλίδης James, William D.; Berger, Timothy G.; et al. (2006). Andrews' Diseases of the Skin: clinical Dermatology. Saunders Elsevier. ISBN 0-7216-2921-0 Liang Cheng; David G. Bostwick (2006). Essentials of anatomic pathology. Springer. pp. 1180–. ISBN 978-1-58829-461-6
245

Η τρέχουσα σελίδα αφορά το έτος 245 κατά το Γρηγοριανό ημερολόγιο Το έτος 245 (CCXLV) ήταν ένα κοινό έτος, το οποίο ξεκινούσε την Τετάρτη. Εκείνη την εποχή ήταν γνωστό ως το έτος των Υπάτων Φιλίππου και Τιτιάνου (ή, λιγότερο γνωστό, το έτος 998 από Κτήσεως Κόσμου). Η ονομασία 245 έχει χρησιμοποιηθεί από την πρώιμη μεσαιωνική περίοδο, όταν το χριστιανικό ημερολόγιο έγινε η δημοφιλέστερη μέθοδος ονομασίας των ετών στην Ευρώπη.

 Ρωμαϊκή Αυτοκρατορία Ο Αυτοκράτορας Φίλιππος ο Άραβας εμπιστεύεται τον Τραϊανό τον Δέκιο σε μία σημαντική διοίκηση στον Δούναβη. Στη Βρετανία, πολλές χιλιάδες στρεμμάτων του σύγχρονου Λίνκολνσάιρ κατακλύζονται από μία μεγάλη πλημμύρα. Ο φιλόσοφος Πλωτίνος πηγαίνει να κατοικήσει στη Ρώμη. Βιετνάμ Η Λαίδη Σριό, μία Βιετναμέζα πολεμίστρια, αρχίζει την τριετή αντίσταση εναντίον των Κινέζων εισβολέων. Αμμώνιος Σακκάς, Έλληνας αλεξανδρινός φιλόσοφος Αυτοκράτειρα Γου, Κινέζα αυτοκράτειρα του κράτους Σου Χαν Λου Ξουν, Κινέζος στρατηγός και πολιτικός του κράτους Ανατολικού Γου (γεννιέται το 183)
Στανίσουαφ Οστρόφσκι

Ο Στανίσουαφ Οστρόφσκι (πολωνικά: Stanisław Ostrowski) (29 Οκτωβρίου 1892 - 22 Νοεμβρίου 1982) ήταν Πολωνός πολιτικός, γνωστός περισσότερο ως ο τελευταίος Πολωνός Δήμαρχος του Λβουφ και ως Πρόεδρος της πολωνικής εξόριστης κυβέρνησης.

 Ο Οστρόφσκι γεννήθηκε στο Λέμπεργκ του Βασιλείου της Γαλικίας και της Λοδομεριάς. Ο πατέρας του, Μίχαου Οστρόφσκι, είχε πολεμήσει νωρίτερα στην Ιανουαριανή Εξέγερση του 1863, για την οποία στάλθηκε στα ρωσικά κάτεργα στη Σιβηρία. Ο Οστρόφσκι σπούδασε ιατρική στο Πανεπιστήμιο του Λβουφ. Κατά τη διάρκεια του Πολωνικού-Ουκρανικού Πολέμου (Μάχη του Λέμπεργκ (1918)) και του Πολωνο-Σοβιετικού Πολέμου (1919-1920), ο Οστρόφσκι συμμετείχε ως ιατρός στον Πολωνικό Στρατό. Μετά από αυτές τις συγκρούσεις έγινε Αντιδήμαρχος και αργότερα Δήμαρχος του Λβουφ. Ήταν επίσης τρεις φορές μέλος του Σέιμ. Ως νομοθέτης επικεντρώθηκε σε θέματα υγείας καθώς και στην ανάπτυξη της φήμης του υπερασπιστή των δικαιωμάτων των μειονοτήτων. Μετά τη σοβιετική εισβολή στην Πολωνία (1939), συνελήφθη και φυλακίστηκε στη Μόσχα (μέχρι το 1941). Μεταξύ των συγκρατουμένων του ήταν ο Αναντίν Αμάρ, πρώην Πρωθυπουργός και Πρόεδρος της Μογγολίας. Απελευθερώθηκε από τη σοβιετική αιχμαλωσία με αμνηστία μετά τη Συμφωνία Σικόρσκι-Μάισκι ως αξιωματικός του Πολωνικού Στρατού στην Ανατολή με προσπάθειες του Στρατηγού Βουαντίσουαφ Άντερς το 1942. Το 1944-1945 συμμετείχε στην Ιταλική Εκστρατεία ως ιατρός στρατιωτικών νοσοκομείων. Όταν τελείωσε ο Β΄ Παγκόσμιος Πόλεμος, μετακόμισε στην Αγγλία και ασχολήθηκε με την πολιτική της πολωνικής κοινότητας εκεί, η οποία περιελάμβανε την πολωνική εξόριστη κυβέρνηση. Ο Οστρόφσκι ήταν ο τρίτος πρόεδρος της πολωνικής εξόριστης κυβέρνησης (1972-1979). Ανέλαβε τα καθήκοντά του μετά τον θάνατο του Προέδρου Αούγκουστ Ζαλέσκι. Αρχικά έπρεπε να αντιμετωπίσει μια βαθιά κρίση στους κύκλους των μεταναστών. Ο Ζαλέσκι, παρά τις προηγούμενες υποσχέσεις, αρνήθηκε να παραιτηθεί μετά από επτά χρόνια θητείας (1954), γεγονός που προκάλεσε τη δημιουργία του Συμβουλίου των Τριών (Rada Trzech), ενός αντιπολιτευτικού οργάνου, αναγνωρισμένο από ένα μέρος των μεταναστών ως συλλογικό προεδρείο. Η επιλογή του Οστρόφσκι αναγνωρίστηκε από το συμβούλιο, το οποίο στη συνέχεια διαλύθηκε. Εξαιτίας αυτού, ο Οστρόφσκι πιστώνεται για την ένωση των πολωνικών κύκλων μεταναστών. Αρνήθηκε επίσης κατηγορηματικά να αναγνωρίσει την προσάρτηση των ανατολικών περιοχών της Δεύτερης Πολωνικής Δημοκρατίας από την ΕΣΣΔ μετά το Δεύτερο Παγκόσμιο Πόλεμο. Όπως είχε υποσχεθεί, ο Πρόεδρος Οστρόφσκι παραιτήθηκε μετά από επταετή θητεία υπέρ του Έντβαρντ Μπέρναρντ Ρατσίνσκι. Ο Οστρόφσκι πέθανε στο Λονδίνο και θάφτηκε σε πολωνικό στρατιωτικό νεκροταφείο στο Νιούαρκ-ον-Τρεντ, μαζί με άλλους προηγούμενους προέδρους στην εξορία. Το 1987, αποκαλύφθηκε μια πλάκα αφιερωμένη στον Οστρόφσκι στην Εκκλησία του Αγίου Στανίσλαου Κόστκα στη Βαρσοβία. Ο Οστρόφσκι πέθανε χωρίς να έχει παιδιά. Βιογραφικό από επίσημο ιστότοπο του Προεδρείου Ο τελευταίος Πρόεδρος του Λβιβ Απομνημονεύματα του Οστρόφσκι